CELEX: 32004L0047
Language: el
Date: 2004-04-16 00:00:00
Title: Οδηγία 2004/47/ΕΚ της Επιτροπής, της 16ης Απριλίου 2004, για τροποποίηση της οδηγίας 95/45/ΕΚ όσον αφορά τα μείγματα καροτενίων [E 160 α (i)] και το β-καροτένιο [E 160 α (ii)] (Κείμενο που παρουσιάζει ενδιαφέρον για τον ΕΟΧ)

Avis juridique important

|

32004L0047

Οδηγία 2004/47/ΕΚ της Επιτροπής, της 16ης Απριλίου 2004, για τροποποίηση της οδηγίας 95/45/ΕΚ όσον αφορά τα μείγματα καροτενίων [E 160 α (i)] και το β-καροτένιο [E 160 α (ii)] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 113 της 20/04/2004 σ. 0024 - 0027

Οδηγία 2004/47/ΕΚ της Επιτροπήςτης 16ης Απριλίου 2004για τροποποίηση της οδηγίας 95/45/ΕΚ όσον αφορά τα μείγματα καροτενίων [E 160 α (i)] και το β-καροτένιο [E 160 α (ii)](Κείμενο που παρουσιάζει ενδιαφέρον για τον ΕΟΧ)Η ΕΠIΤΡΟΠΗ ΤΩΝ ΕΥΡΩΠΑΪΚΩΝ ΚΟIΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/107/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία προορίζονται για ανθρώπινη διατροφή(1), και ιδίως το άρθρο 3 παράγραφος 3 στοιχείο α),Μετά από διαβούλευση με την επιστημονική επιτροπή τροφίμων,Εκτιμώντας τα ακόλουθα:(1) Η οδηγία 95/45/ΕΚ της Επιτροπής, της 26ης Ιουλίου 1995, για τη θέσπιση ειδικών κριτηρίων καθαρότητας για τις χρωστικές ουσίες που χρησιμοποιούνται στα τρόφιμα(2) καθορίζει κριτήρια καθαρότητας για τις χρωστικές που αναφέρονται στην οδηγία 94/36/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1994, σχετικά με τις χρωστικές που μπορούν να χρησιμοποιούνται στα τρόφιμα(3).(2) Είναι απαραίτητο, βάσει της τεχνικής προόδου, να αναθεωρηθούν τα κριτήρια καθαρότητας που καθορίζονται στην οδηγία 95/45/ΕΚ για τα μείγματα καροτενίων [E 160 α (i)] και β-καροτένιο [E 160 α (ii)].(3) Είναι απαραίτητο να ληφθούν υπόψη οι προδιαγραφές και οι αναλυτικές τεχνικές για τα πρόσθετα του Codex Alimentarius, που έχει εκπονήσει η κοινή επιτροπή εμπειρογνωμόνων των FAO/ΠΟΥ για τα πρόσθετα τροφίμων (JECFA).(4) Συνεπώς η οδηγία 95/45/ΕΚ πρέπει να τροποποιηθεί ανάλογα.(5) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα της οδηγίας 95/45/ΕΟΚ τροποποιείται σύμφωνα με το παράρτημα της παρούσας οδηγίας.Άρθρο 21. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από την 1η Απριλίου 2005. Ανακοινώνουν αμέσως στην Επιτροπή το κείμενο των εν λόγω διατάξεων και τον πίνακα αντιστοιχίας μεταξύ αυτών των διατάξεων και της παρούσας οδηγίας.Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 3Μέχρι να εξαντληθούν τα αποθέματα, επιτρέπεται η εμπορία προϊόντων που δεν ανταποκρίνονται μεν στην παρούσα οδηγία αλλά έχουν διατεθεί στην αγορά ή επισημανθεί πριν από την 1η Απριλίου 2005.Άρθρο 4Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 16 Απριλίου 2004.Για την ΕπιτροπήDavid ByrneΜέλος της Επιτροπής(1) ΕΕ L 40 της 11.2.1989, σ. 277· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).(2) ΕΕ L 226 της 22.9.1995, σ. 1· οδηγία όπως τροποποιήθηκε τελευταία από την οδηγία 2001/50/ΕΚ (ΕΕ L 190 της 12.7.2001, σ. 14).(3) ΕΕ L 237 της 10.9.1994, σ. 13· οδηγία όπως τροποποιήθηκε από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).ΠΑΡΑΡΤΗΜΑΣτο παράρτημα το κείμενο που αφορά τα μείγματα καροτενίων [E 160 α (i)] και το β-καροτένιο [E 160 α (ii)] αντικαθίσταται από το ακόλουθο κείμενο:"E 160 α (i) ΜΕΙΓΜΑΤΑ ΚΑΡΟΤΕΝΙΩΝ1. Φυτικά καροτένια>ΘΕΣΗ ΠΙΝΑΚΑ>2. Καροτένια από φύκη>ΘΕΣΗ ΠΙΝΑΚΑ>E 160 α (ii) Β-ΚΑΡΟΤΕΝΙΟ1. β-Καροτένιο>ΘΕΣΗ ΠΙΝΑΚΑ>2. β-καροτένιο από Blakeslea trispora&gt;ΘΕΣΗ ΠΙΝΑΚΑ&gt;"